સાયન અને માટુંગા વિસ્તારોનાં ટ્રાફિક-પોલીસ નિરીક્ષક સુજાતા પાટીલને ત્યાંના રહેવાસીઓ લેડી દબંગ તરીકે ઓળખે છે. એનું કારણ એ છે કે સુજાતા પાટીલ કોઈની પણ શેહશરમ રાખ્યા વગર ટ્રાફિકના નિયમોનો ભંગ કરનારા સામે ઍક્શન લે છે. ગયા અઠવાડિયે સુજાતા પાટીલે રેલવે સેફ્ટી કમિશનરની કાર પર લાગેલી બ્લૅક ફિલ્મ રસ્તા પર જ કાઢી નાખી હતી એટલું જ નહીં; રોજના ૧૫૦થી ૨૦૦ બાઇકરો, કાર-ડ્રાઇવરો સામે તેઓ પગલાં લે છે જેમાં પોલીસોનો પણ સમાવેશ થાય છે.